İnternet hostinq xidməti
İnternet hostinq servisi internetə qoşulmuş serverləri işlədən və idarə edən qurumlara deyilir. Bu qurumlar individualların və yaxud bizneslərin internetdə servis təmin etmələrini və yaxud məlumat saxlamalarını təmin edir. Hostinq deyərkən ağıla gələn ilk şeylərdən biri Veb Hostinqdir. Əksər hostinq servisləri müştərilərinə birdən çox xidmətlər təklif edir, bunlar məs. e-mail hostinq, veb sayt hostinqi, databaza hostinqi və DNS hostinqidir. DNS hostinqi adətən domen alan müştərilərə, domenlə birlikdə satılır. Dedicated server hostları isə, müştərilərinə bütöv server təklif edir. Müştəri bu server kompüterinin içərisində istədikləri hər hansı proqramı işlədə bilər. Dedicated server alan müştəri həmin bu serverdə birdən çox veb saytı host edərək, veb hostinq servisi yaradaraq bu xidməti sata bilər. Bu tip hostinqi təklif edən hostların məsuliyyətləri server üçün elektrik enerjisi və sürətli internet bağlantısı olmağını təmin etməkdir. Paylaşılan hostinq ən çox yayılan veb hostinq növlərindən biridir. Bu tip hostinqlər bir fiziki serverdə birdən artıq veb saytı host edirlər. Bu veb saytların hamısı eyni serverin resurslarını istifadə edirlər. Virtualizasiya bu tip hostinqlərin işləməsi üçün əsas elementdir.